Segja má að Bolafjall sé á mörkum hins byggilega . Það hefur , eins og flest önnur fjöll á Vestfjörðum lítið breyst frá lokum síðustu ísaldar . Markmið tillögunnar er að fanga öll þau tækifæri sem Bolafjall hefur upp á að bjóða , án þess að ganga um of á hið ósnortna landslag eða henda til óþarfa tilkostnaði . Undirstrika sérstöðu staðarins þar sem hin mikilfenglega náttúra Vestfjarða og hið manngerða umhverfi á Bolafjalli ( ratsjárstöðin ) mætast . Einfaldleiki , látleysi og gegnsæi hafa yfirhöndina í tillögunni og setja mark sitt á alla þætti hönnunarinnar . Útsýnispallur við fjallsbrún . Nýr útsýnisstaður við Bolafjall myndar nýtt þrep í Stigahlíðina og verður hluti af klettabeltinu . Helsta einkenni útsýnispallsins er að hann hallar um 3° niður á við eftir langhliðinni . Sú hlið er 58,5m og skagar um 4 metra fram fyrir fjallsbrúnina sem hann fylgir . Við upptök sín er pallurinn í landhæð en eftir hægan aðdraganda , þegar á enda pallsins er komið , er augnhæð komin niður fyrir landhæðina , og á einstöku augnabliki , þegar komið er handan fjallsbrúnarinnar , sér augað ekkert annað en fjallshlíðar Bolafjalls , hafið , Djúpið og firðina í kring . Með nálægðinni og snertinguna við fjallið verður til áður ómöguleg upplifun , sem skapar nánd og tengingu fyrir gesti við fjallið , þar sem fjallshlíðin er skyndilega áþreifanleg . Breidd pallsins er breytileg og tekur form sitt eftir formi fjallsins en pallurinn er 1,5m þar sem hann er þrengstur . Flatarmál pallsins er um 160 m² og er uppbyggingin þannig að stálgrind er fest í bjargið , með 45° skástífum sem festar verða í bita og boltaðar neðar í bjargið . Gólf pallsins er úr trefjaplastsristum , byggt upp úr einingum sem eru 3,6m x 1,2m að stærð , efnið er með innbyggðri hálkuvörn og auðvelt er að fella það að fjallsbrúninni . Tvöfaldar stálstoðir , 1,30m að hæð , með u.þ.b. tveggja metra millibili , halda uppi handlista unnum úr rekavið . Handlisti er í 1,0m hæð en handriðið sjálft er úr ofnu stálneti « steel wire mesh » og strekktir verða stálvírar , efst og neðst í gegnum stoðirnar sem halda uppi netinu sem myndar handriðið . Hæð á á handriði er 1,25m . Megin áherslan í vali á byggingarefnum er að hámarka endingu , undirstrika léttleika og lágmarka áhrif snjóálags og skapa sem gegnsæjasta áferð þannig að pallurinn falli sem best inni í umhverfið . Í nálægð við norðurenda pallsins er komið fyrir tröppum , sem tengjast inn á hringleiðina , sem liggur meðfram pallinum . Tröppurnar falla inn í náttúrulegt skarð og eru felldar að landslaginu líkt og allur pallurinn . Hæðarmunurinn sem tröppurnar brúa er um 1,8 metrar og eru þær fullkominn staður til þess að setjast niður og njóta útsýnisins í austur , eftir að hafa kannað allan pallinn eða til að tilla sér niður fyrir þá sem velja það að fara ekki fram af fjallsbrúninni . Alla hluta pallsins verður hægt að forsmíða og flytja á staðinn í einingum . Ný aðkoma og hringleiðir munu líka taka gildi ásamt gönguleiðum um fjallið og innlýstri ratsjarkúlu .